32006R1179
L 212/7
JURNALUL OFÍCIAL AL UNIUNII EUROPENE
REGULAMENTUL (CE) NR. 1179/2006 AL COMISIEI
din 1 august 2006
de modificare a Regulamentului (CE) nr. 1251/96 privind deschiderea și modul de gestionare ale contingentelor tarifare în sectorul cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a pieței în sectorul cărnii de pasăre (1), în special articolul 3 alineatul (2) și articolul 6 alineatul (1),
întrucât:
(1)
Regulamentul (CE) nr. 1251/96 al Comisiei (2) prevede deschiderea și modul de gestionare a contingentelor tarifare în sectorul cărnii de pasăre.
(2)
Acordul sub forma unui schimb de scrisori între Comunitatea Europeană și Statele Unite ale Americii, în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 (3), aprobat prin Decizia 2006/333/CE a Consiliului (4), prevede o creștere a contingentului tarifar de import anual de carne de pasăre, erga omnes, cu 49 tone pentru anumite carcase de pui proaspete, refrigerate sau congelate, 4 070 tone pentru bucăți de pui proaspete, refrigerate sau congelate, 1 605 tone pentru bucăți de carne de cocoș sau de găină și 201 tone pentru carnea de curcan și curcă proaspătă, refrigerată sau congelată.
(3)
Creșterea contingentului de bucăți de carne de cocoș sau de găină face ca măsura prevăzută la articolul 2 paragraful al doilea din Regulamentul (CE) nr. 1251/96 să nu mai fie necesară.
(4)
Ținând seama de posibila aderare a Bulgariei și României la Uniunea Europeană la 1 ianuarie 2007, este oportun să se prevadă o perioadă diferită pentru depunerea cererilor de licențe pentru primul trimestru al anului 2007.
(5)
Prin urmare, Regulamentul (CE) nr. 1251/96 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Regulamentul (CE) nr. 1251/96 se modifică după cum urmează:
1.
La articolul 2, paragraful al doilea se elimină.
2.
La articolul 5 alineatul (1), se adaugă următorul paragraf:
„Cu toate acestea, pentru perioada de la 1 ianuarie la 31 martie 2007, cererile de licențe pot fi depuse în primele cincisprezece zile ale lunii ianuarie 2007.”
3.
Anexele se înlocuiesc cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 august 2006.